Indeksi i Censurës: BE, dobët me fjalën e lirë
Një raport i ri arrin në përfundimin se BE nuk po bën sa duhet për të mbrojtur këtë liri themelore demokratike
Një raport i ri thotë se Bashkimi Evropian nuk po arrin të respektojë si duhet vlerat më të rëndësishme të demokracisë, si lirinë e shprehjes, dhe të kufizojë ndërhyrje të tepruara në këto liri, si për shembull përgjimet qeveritare si nga brenda dhe jashtë bllokut. Indeksi mbi Censurën u publikua dje në Londër. Indeksi fajëson Bashkimin Evropian me 28 anëtarë dhe organin e tij ekzekutiv Komisionin Evropian, se nuk po justifikon me fakte retorikën e tij për fjalën e lirë. Studimi ofron një numër shembujsh, përfshirë çështjen më të bujshme të vitit, rastin e amerikanit Edward Snowden i cili nxori sekrete mbi programin e përgjimit të qeverisë amerikane në Evropë e më tej. Vendet evropiane jo vetëm që nuk pranuan t’i japing strehim politik Snowdenit, thotë Drejtori i organizatës Mike Harris i cili është autor i raportit, por gjithashtu nuk mbrojtën si duhet median evropiane, si gazetën britanike The Guardian, e cila shkroi për sekretet e nxjerra nga Snowden: Raporti bën një analizë të gjerë, përtej çështjesh Snowden. Ai ofron një formë vlerësimi që i rendit vendet skandinave si Suedia dhe Finlanda në krye të listës, ndërsa vende si Rumania dhe Hungaria në fund. Indeksi kritikon gjithashtu Komisionin Evropian që nuk i ka bërë një mbrojtje më të fortë fjalës së lirë në vende anëtare të BE-së si Hungaria, si dhe në vende jo anëtare si Azerbajxhani apo në vendet e përfshira nga Pranvera Arabe. Në ato raste kur Evropa ka ngritur zërin, thotë zoti Harris, rezultati ka qenë i dukshëm: Zyrtarët e BE-së nuk u janë përgjigjur ende kërkesave me telefon dhe email për komente. Por komisionerë të BE-së si Viviane Reding kanë ngritur zërin shpesh here në mbrojtje të lirisë së medias. Në zhvillime të tjera, Parlamenti Evropian ka votuar për të ftuar Edward Snowdenin për të dëshmuar mbi programet amerikane të përgjimit dhe grupimi i gjelbër i Parlamentit e ka propozuar Snowdenin për Cmimin Sakharov, nderimi më i lartë në Evropë për të drejtat e njeriut.